标题：北斗经
道教典籍
太上老君。以永寿元年正月七日。在太清境上太极宫中。观见众生。  北斗经亿劫漂沉。周回生死。或居人道。生在中华。或生夷狄之中。或生蛮戎之内。或富或贵。或贱或贫。暂假因缘。坠于地狱。为无定故。罪孽牵缠。魂系阴司。受苦满足。人道将违。生居畜兽之中。或生禽虫之属。转乖人道。难复人身。如此沉沦。不自知觉。为先世迷真之故。受此轮回。乃以哀悯之心。分身教化。化身下降。至于蜀都。地神涌出。扶一玉局。而作高座。于是老君升玉局座。授与天师北斗本命经诀。广宣要法。普济众生。是时老君告天师曰。人身难得。中土难生。假使得生。正法难遇。多迷真道。多入邪宗。多种罪根。多肆巧诈。多恣淫杀。多好群情。多纵贪嗔。多沉地狱。多失人身。如此等缘。众生不悟。不知正道。迷惑者多。我今哀见此等众生。故垂教法。为说良缘。令使知道。知身性命。皆凭道生。了悟此因。长生人道。种子不绝。世世为人。不生无道之乡。不断人之根本。更能心修至道。渐入仙宗。永离轮回。超升成道。故我示汝妙法。令度天民。归真知命。可以本命之日。修斋设醮。启祝北斗三官五帝。九府四司。荐福消灾。奏章恳愿。虔诚献礼。种种香花。时新五果。随世威仪。清净坛宇。法天象地。或于观宇。或就家庭。随力建功。请行法事。功德深重。不可具陈。念此 大圣北斗七元真君名号。当得罪业消除。灾愆洗荡。福寿资命。善果臻身。凡有急难。可以焚香诵经。克期安泰。
北斗经概说
恭按《九天应元雷声普化天尊玉枢宝经》曰世 人欲免三灾九横之厄即于静夜稽首北辰 
北辰之上 上有三台 其星并躔 形如双目 叠为三级以覆斗魁 是名天阶 若人见之生前无刑囚之忧
身后不沦没之苦 斗中复有尊帝二星大如车轮 若人见之留形住世长生神仙
皈命此经投心北极即有冥感 斗为天枢中有天罡 在内即为廉贞在外则为破军雷城十二门 
并随天罡之所指 罡星指丑其身在未 所指者吉所在者凶 馀位皆然 若人见之寿可千岁
此品直泄斗罡之妙恐人宿无道根虽读未得解悟必参问而指知方识斗罡斡运天地经纬
如果能知识者诵礼则延生保命持握则离苦超凡
复问三灾者何也即一者风灾二者火灾三者水灾或云大旱大病大水者亦三灾
复问九横者何也即太上正一法文经所云九丑杀鬼所行九种厄难一者疾病二者牢
狱三者刀兵四者水漂五者火烧六者毒伤七者厌迮八者惊恐九者饥寒
大洞玉经疏要十二意解曰疾病精邪枷棒刀兵水火虫蛇劫贼疫疠横死者九横厄难也
天尊悲悯人生身罹患三灾九厄告泄解厄之门即此北斗真文
诵经八忌五勤
当虔诚稽首冥心设像焚香虔奉香花灯水果供养长斋跪诵太上玄灵北斗本命延生真经
或三或五乃至千百万遍即可使罪愆冰焕厄难解脱
复有诵经禁忌恐世人无知触而犯之刊例于左以资备忘
一者按女青天律诵经礼斗不焚檀香
二者百花可献唯忌月季
三者戊日禁忌不可诵凡例戊戌戊申戊午戊辰戊寅戊子之日不可诵经
四者汲取需清静之者井水山泉可供养江湖之水忌酌献
五者时新瓜果一忌石榴供玄天二忌李子献太上三忌黑枣上真前石榴槟榔三尸之
果酒也使人昏沉修真奉斗之士不可食之
六者斋戒忌荤腥五荤三厌永戒断鱼肉牛狗不可食亦忌葱蒜芫韭气味腥
七者孕妇僧尼莫可观孝衣鸡犬忌临坛女子月事亦不宜奉香诵经
八者坟地产房停柩处故炁潴留之所亦不宜诵经礼斗
修真奉斗之士宜
一者瞻仰斗府列幕群真见星光即三跪九叩
二者宜结社礼斗广布福田远离花场酒债
三者宜长斋斋素斋耳亦斋心收视反听鬼神钦
四者宜戒受戒易守戒难杀盗淫妄不可亲两舌绮语莫沾近
五者需恭敬不可玩泄轻谈斗经亦宜高处洁净之所供养
以此八忌五宜勤而行之奉礼不辍心与斗府群真所和 内外贞然则灾障不干
有发心刊印广为流通者得长生免灾福寿延长之佑广而发扬者即得十天善神拥护万邪不干
此经所在之处有天将森严护卫左右诸士宜恭敬顶礼善莫大焉
北斗经音释
北斗经音释
恣zì 字 
假jiǎ 甲 并非不真实之意是借的含义
种种香华 此处的华念 花 的发音意为花朵鲜花
臻zhēn 真 
疠lì 利 
枷jiā 家 
厄è 饿 
谬mǐu 缪 
笃dǔ 堵 
迍邅zhānzhūn 沾谆 
冢zhǒng 肿 
禀bǐng 丙 
致使魂神被击jī 基 统制干坤
醮jiào 叫 
迳jìng 静 
夷yí 宜 
夭yāo 腰 
虔qián 前 
庶shù 树 
诬wū 屋 
痊瘥quánchài
魂系阴司 xì细
灾厄蠲除yì 易 
沦没mò 莫 
炁qì 气
诵经改字
改字 请在诵经时讲以下左侧句子改念为右侧句子
我今哀见此等众生=老君哀见此等众生
我故示汝妙法=老君故示天师妙法
太上玄灵北斗本命延生真经
尔时太上老君。以永寿元年正月七日。在太清境上太极宫中。观见众生。亿劫漂沉。周回生死。或居人道。生在中华。或生夷狄之中。或生蛮戎之内。或富或贵。或贱或贫。暂假因缘。坠于地狱。为无定故。罪孽牵缠。魂系阴司。受苦满足。人道将违。生居畜兽之中。或生禽虫之属。转乖人道。难复人身。如此沉沦。不自知觉。为先世迷真之故。受此轮回。乃以哀悯之心。分身教化。化身下降。至于蜀都。地神涌出。扶一玉局。而作高座。于是老君升玉局座。授与天师北斗本命经诀。广宣要法。普济众生。是时老君告天师曰。人身难得。中土难生。假使得生。正法难遇。多迷真道。多入邪宗。多种罪根。多肆巧诈。多恣淫杀。多好群情。多纵贪嗔。多沉地狱。多失人身。如此等缘。众生不悟。不知正道。迷惑者多。我今哀见此等众生。故垂教法。为说良缘。令使知道。知身性命。皆凭道生。了悟此因。长生人道。种子不绝。世世为人。不生无道之乡。不断人之根本。更能心修至道。渐入仙宗。永离轮回。超升成道。故我示汝妙法。令度天民。归真知命。可以本命之日。修斋设醮。启祝北斗三官五帝。九府四司。荐福消灾。奏章恳愿。虔诚献礼。种种香花。时新五果。随世威仪。清净坛宇。法天象地。或于观宇。或就家庭。随力建功。请行法事。功德深重。不可具陈。念此 大圣北斗七元真君名号。当得罪业消除。灾愆洗荡。福寿资命。善果臻身。凡有急难。可以焚香诵经。克期安泰。于是大圣北斗解厄应验曰 
大圣北斗七元君能解三灾厄 
大圣北斗七元君能解四煞厄 
大圣北斗七元君能解五行厄 
  北斗经大圣北斗七元君能解六害厄 
大圣北斗七元君能解七伤厄 
大圣北斗七元君能解八难厄 
大圣北斗七元君能解九星厄 
大圣北斗七元君能解夫妻厄 
大圣北斗七元君能解男女厄 
大圣北斗七元君能解生产厄 
大圣北斗七元君能解复连厄 
大圣北斗七元君能解疫疠厄 
大圣北斗七元君能解疾病厄 
大圣北斗七元君能解精邪厄 
大圣北斗七元君能解虎狼厄 
大圣北斗七元君能解虫蛇厄 
大圣北斗七元君能解劫贼厄 
大圣北斗七元君能解枷棒厄 
大圣北斗七元君能解横死厄 
大圣北斗七元君能解咒誓厄
大圣北斗七元君能解阳邪厄
大圣北斗七元君能解阴龟厄
大圣北斗七元君能解天罗厄 
大圣北斗七元君能解地纲厄 
大圣北斗七元君能解刀兵厄 
大圣北斗七元君能解水火厄 
于是七元君 大圣善通灵 
济度诸厄难 超出苦众生 
若有急告者 持诵保安平 
尽凭生百福 咸契于五行 
三魂得安健 邪魅不能停 
五方降真炁 万福自来骈 
长生超八难 皆由奉七星 
生生身自在 世世保神清 
善似光中影 应如谷裹声 
三元神共护 万圣眼同明 
无灾亦无障 永保道心宁 
老君曰。北辰垂象。而众星拱之。为造化之枢机。作神人之主宰。宣威三界。统御万灵。判人间善恶之期。司阴阳是非之目。五行共禀。七政同科。有回死注生之功。有消灾度厄之力。上至帝王。下及庶人。尊卑虽则殊途。命分俱无差别。凡夫在世。迷谬者多。不知身属北斗。命由天府。有灾有患。不知解谢之门。祈福祈生。莫晓归真之路。致使魂神被系。祸患来缠。或重病不痊。或邪妖克害。连年困笃。累岁迍邅。冢讼微呼。先亡复连。或上天谴责。或下鬼诉诬。若以此危厄。如何救解。急须投告北斗。醮谢真君。及转此经。认本命真君。方获安泰。以至康荣。更有深妙。不可尽述。凡见北斗真形。顶礼恭敬。
北斗第一阳明贪狼太星君，子生人属之 
北斗第二阴精巨门元星君，丑亥生人属之 
北斗第三真人禄存贞星君，寅戌生人属之 
北斗第四玄冥文曲纽星君，卯酉生人属之 
北斗第五丹元廉贞罡星君，辰申生人属之 
北斗第六北极武曲纪星君，巳未生人属之 
北斗第七天街破军关星君， 午生人属之 
北斗第八洞明外辅星君 
北斗第九隐光内弼星君 
上台虚精开德星君 
中台六淳司空星君 
下台曲生司禄星君 
如是真君名号。不可得闻。凡有见闻。能持念者。皆道心深重。宿有善缘。得闻持诵。其功德力。莫可称量。若正信男女。值此真经。智能性圆。道心开发。出群迷径。入希夷门。归奉真宗。达生荣界。于是三元八节。本命生辰。北斗下日。严置坛场。转经齐醮。依仪行道。其福无边。世世生生。不违真性。不入邪见。持经之人。常持诵七元真君所属尊号。善功圆满。亦降吉祥。即说北斗咒曰。
北斗九辰 中有七神 上朝金阙 下覆昆仑 
调理纲纪 统制乾坤 大魁贪狼 巨门禄存 
文曲廉贞 武曲破军 高上玉皇 紫微帝君 
大周法界 细入微尘 何灾不灭 何福不臻 
元皇正炁 来合我身 天罡所指 书夜常轮 
俗居小人 好道求灵 愿见尊仪 永保长生 
三台虚精 六淳曲生 生我养我 护我身形 
魁（鬼+勺）（鬼+灌之右半部分）（鬼+行）（鬼+毕）（鬼+甫）（鬼+票）尊帝。急急如律令。
老君曰。凡人性命五体。悉属本宫星官之所主掌。本命神将。本宿星官。常垂阴佑。主持人命。使保天年。凡俗无知。终身不悟。夫本命星官每岁六度。降在人间。降日为本命限期。有南陵使者三千人。北斗星君。七千神将。本命真官降驾。众真悉来拥护。可以消灾忏罪。请福延生。随力章醮。福德增崇。其有本命限期将至。自身不知。不设斋醮。不修香火。此为轻生迷本。不贵人身。天司夺禄。减算除年。多致夭丧。迷误之者。虽遇经诀。怀不信心。毁谤真文。如此之人。身谢之后。沦没三途。漂沉诸趣。永失人身。深可悲悯。自致斯苦。若本命之日。能修齐醮。善达天司。一世于本命限期。开转真经。广陈供养。使三生常为男子身。富贵聪明。人中殊胜。其有生身果薄。虽在人中。贫穷下贱纵知本命。无力修崇。能酌水献花。冥心望北极。稽首礼拜。念本命真君名号者。亦不虚过。本命限期。皆得延生注福。系系人身。灾厄蠲除。获福无量。天师欢喜。踊跃作礼。赞叹难可得遇无上法桥。老君重告天师曰。世人罪福善恶。皆属天师。忏罪消灾。莫越修奉。遇本命生辰。告身中元辰驿马。削落三灾九厄。保见今眷属安宁。凡有上士。于本命生辰。持此真文者。外伏魔精。内安真性。功沾水陆。善及存亡。悔过虔恭。渐登妙果。重立玄功。证虚无。道乃得。圣智圆通。隐显莫测。出有入无。道遥云际。升入金门。与道合真。身超三界。永不轮转。寿量无穷。快乐自在。凡有男女。于本命生辰。及诸斋日。清净身心。焚香持此真文。自认北极。本命所属星君。随心祷祝。善无不应。灾罪消除。致感万圣千真俱来卫护。此文所在之处。千真敬礼。万圣护持。魔鬼潜消。精灵伏匿。世有灾殃。悉皆消灭。是名北斗本命延生经诀。乃修真之径路。得道逍遥。皆因此经。证圣成真。皆因此经。出离生死。皆因此经。保护男女。皆因此经。保命延年。皆得自在。永为身宝。福寿可称。保而敬之。非人勿示　老君说经将毕。龙鹤天仙来迎。还于玉京。是时天师得受妙法。而作是言。誓愿流行。以传善士。若有男女。受持读诵。我当与十戒仙官。所在拥护。于是再拜老君而说赞曰家有北斗经 本命降真灵 
家有北斗经 宅舍得安宁 
家有北斗经 父母保长生 
家有北斗经 诸厌化为尘 
家有北斗经 万邪自归正 
家有北斗经 营业得称情 
家有北斗经 阖门自康健 
家有北斗经 子孙保荣盛 
家有北斗经 五路自通达 
家有北斗经 众恶永消灭 
家有北斗经 六畜保兴旺 
家有北斗经 疾病得痊瘥 
家有北斗经 财物不虚耗 
家有北斗经 横事永不起 
家有北斗经 长保亨利贞 
老君曰。善哉善哉。汝可宣扬正教。福利无边。普及众生。永沾胜善。天师稽首礼谢。信受奉行。
附录：
北斗神咒 诵、持心法
太上玄灵北斗神咒
北斗九宸中天大神 上朝金阙 下覆昆仑
调理纲纪 统制乾坤 大魁贪狼 巨门禄存
文曲廉贞 武曲破军 高上玉皇 紫微帝君
大周天界 细入微尘 何灾不灭 何福不臻
玄皇正炁 来合我身 天罡所指 昼夜常轮
俗居小人 好道求灵 愿见尊仪 永保长生
三台虚精 六淳曲生 生我养我 护我身形 
尊帝急急如律令诵咒心法神之为善　如鼓应声　真心一分　感应三分
真心三分　感应十分　灵机在目　心心相印
诚心持诵　应运而生　一有所求　自然通灵
太上玄灵北斗神咒
北斗神咒北斗之说，前章备载。咒者，祝也，又赞扬斗真之圣德也。奉道之士，倾心敬诵，存七元之相，则祷无不应也。此后前篇梵语神咒，太上以此明示三界魔王之隐韵，使朝真之士不为魔王阻路，而得上彻斗司也。北斗九宸北斗者，乃天地之元灵，神人之本命也，九者，干道也，阳体也，生生而不少息也，辰者，乃众星之宗主，万象之都会也，是以斗居北方，二隐七显，合为九位，即人身中之九窍也。中天大神中者，不高不下之谓也，又曰中者，众也。天者，无为无极之谓也。大者，至尊至尚也。神者，灵也，明也，正直而不曲也。又曰神者，伸也,上天下地以正道也。故北斗九辰居中天之内，为众天万象尊尚灵明正大之真神也，即世人心居中，而元神为一身之主会也。上朝金阙上朝者，竭见也，瞻仰也。金阙者，乃三清之化系，玉帝之真境也。故九辰乃三清玉帝之腹心，人能时时而朝礼之，以尽报本之道也，如人能以心神时时升入泥丸，则真灵不散而得长生也。下覆昆仑昆仑者，载世之地名，生万物之化系也，故九辰日夜覆盖者，乃生生不绝之恩也，如人身能将心火降于肾水，则成真有功，而丹不日自成矣。调理纲纪调者，调也，又曰提拔也。理者，整束也。纲者，金木水火土五行是也。纪者，周天二十八宿也。如九辰位居中天，德伴三境，所以提掇整束五行二十八宿，不使紊乱经纬，而乾坤得位，日月顺度，神人得获安逸也，如人能调理五脏，整束四大,则百病不生而得真道也，《难经》云..智者能调五脏和是也。统制乾坤统者通也，又曰总也。制者治也，又曰御也。干者天也，又曰阳道也，神道也，人道也。坤者地也，阴道也，鬼道也，邪道也，又天动而地静是也。故九辰能通治天地之道，阴阳之系，鬼神之机，人邪之生灭，如人能收拾水火以养心肾，则延生之道明矣成矣。大魁贪狼巨门禄存。文曲廉贞。武曲破军。
大魁者，最长之首也，贪狼、巨门、禄存、文曲、廉贞、武曲、破军者，乃七元七星真君之名字也。高上玉皇高者，上无以加也。上者，尊之又贵。玉者，至宝也，水火不能为疾也。皇者，至大之称，乃三界千真万圣之主帝也。故九宸体乎高上之大玉皇之尊也明矣，如人朝真奉斗，念念不息，水火得摄炼，神无结胎，则可与高上玉皇为臣为使矣。紫微帝君紫微帝君者，乃北斗之主宰，众星之君父也,所以引紫微为九辰三台之首也，如人能居仕版不欺公妬法，念念忠君，则自然天与相之，永无厄难也。
大周天界。
此七元真君动静之机，诚不可测，各司下世贤愚之人本命，大而能周偏上天下界，无一物不系北斗七元之所出内也，如人能将七情收敛，则万善自生也，若心一向道，则可大周其天，而得逍遥快乐也。细入微尘北斗七君神通莫测，真妙难窥，大可周偏上天下界，小能潜入细微之尘，皆可度人成真也。世人莫以善小不为，虽幽微尘土之中，斗真亦能照察也，经云：君子慎独者是也。
何灾不灭。何福不臻。
，所在之处则有杀炁，用之可以斩鬼驱邪，夷凶禁暴，馘毒制魔，故所指者吉，所在者凶，天罡之德，信不轻也，天罡之功，信不小也。
俗居小人。好道求灵。
俗居者，乃尘土世俗之居也,小人者，至抄小微贱之称也。此句乃起奉咒之士恭敬自谦之辞也，人能得遇是经诀，必当竭力尽心敬其道，而得玄灵本命之延生矣。
愿见尊仪。永保长生。
既能好其道而得玄灵之诀，则自然见其真形尊仪，而得长生久视之道也。
三台虚精。六淳曲生。生我养我。护我身形。
三台者，乃中天之大化，北斗之华盖也，真君之名号服相，并注前篇，一曰天城，一曰天阶，一曰天相也，即太虚之玄精，神人之真炁也，此三台即人之肺神、三魂之总关也。人能常诵是咒，则得七魄清，三魂安，真炁降下，生我养我护我，而得长生神仙也。又曰：魂神为阳，生我身也，魄神为阴，养我精也，魂魄不离其身，阴阳生化其精，则北斗九辰与三台至圣，千真万灵常来卫护于我之身形也。如此行之奉之，则灾厄从何而生也，学者可不以道龄之浅见薄闻，以为真文大道，庶几有补于将来也。
尊帝,急急如律令。
此北斗九辰之内讳也。若人持诵至此，则当着想尊容，愈加敬礼，而叩齿密诵，慎勿朗宣，祸福响应，可不畏欺！急急如律令者，汉时公檄、文移结语亦皆如是也，如当今部符云：符到奉行之义，天师汉人，故承用之教门，遂得祖述也。
诵太上玄灵北斗神咒之意义
太上者，极大为太，最高为上，乃太极无上也，惟三清，人君之父，得以称之。玄灵者，乃天地之玄系，七政之精灵，北斗之慧光，世人之性命也。人禀清灵之为结成此身，遂生魂魄血气也。北斗者，天地之大德大化，真为正道结为玄象，运乎中天，建四时，均五行，生杀万物，统治天地，察录善恶，无一物不系其所管也。本命者,天一生水，盖自北斗生也。斗在北，旺于水，司生司杀，养物济人之都会也。人禀天地之系，为男为女，可寿可夭，皆出乎北斗之政令也。人能认本命神不越修，奉念本命号使不虚过，则得厄解夹消，而获福无量矣。延生者，乃北斗期世人俯身向道，使保天年，人能礼斗朝真，即得延生之道也。故天不动，则不能长覆，斗不动，而岂能常轮，人不廷，焉得长生也。真者，即真妙之义，不可测之玄玄也。经者，经也，若经久传讹，似有纵纬而经缕不堪，纹理参错则成瑕耽也。又经者，径也，径不通宜，如入道修真之人迷其要路也。又经者，络也，若人经络失度则生疾也，经若不明,则不得真玄也。
有回死注生之功，有消灾度厄之力
大上垂慈说此经诀，本以消灾度厄而回死注生者，虽天命不可改移，亦由人之修积，故死可回而厄可解，天定能胜人，人定亦能胜夭。道龄伏睹《大上洞玄灵宝朝天谢雷经》中，所载太上宣扬一事，则知回死之功在人修积。龙汉九年，东平之郡义保之村，有一人姓赵，其性拥肿朴也，忽因所干步入州城，路逢，有云：彼火色三日之内必受雷嗔，是人归家略不少露，至第三日，果大风雷雨，黑暗乾坤，是人曰：天来诛我，我当走野，免致惊惧双亲以吓弟兄，于是执伞速至东郊外伺诛。此一时地雷知念飞宙示，即差天雷司猛吏辛判官，化作一俗人察此一事，飞至伞下共之同戴，是人曰：天欲诛我，我来待死，汝速避，勿在此久留，要伞将去。辛判官飞申天雷上奏上帝,帝感如此，加与三纪寿，千日官禄，缘其三事善，释三世之罪，一知雷嗔不说，是敬天也，二走野待死者，是爱亲也，三与合伞人言，汝速避，又与之伞者，乃利人也，因此三事，遂六九四得荣昌，子孙绵远，回死注生之功，岂非人之修积也耶。
凡夫在世，迷谬者多，不知身属北斗，命由天府，有灾有患，不知解谢之门，延褔延生，莫晓皈真之路。
斗为天地之准绳，斗乃阴阳之陶冶，生物生人，运水运火，故成四季，令万灵振十方冠三界，自三清昊天玉枢之尊，复有如北斗功德之大也耶行人人顶戴北斗,而不知身属于斗，部不精勤朝礼而修奉，世人未免乎文患不临身也。纵然学道而道浅，末学之人犹不兔，况在俗之人，名利役其心而不知止，酒色摇其精而不知戒，厄会之时文患必生，失患至矣，尚不觉悟而皈真解谢，惟信巫关切之妄，烹宰擅腥以为祈祷，或偶得痊痊便为受神之福，如其死亡则谓神不保庇也，间有服药多害物命者。呜呼，尔欲求生，彼亦惜命，安可忍乎！凡诸此者，皆是不知解谢之门也，知其门者，则始于妙、视服药，未愈，祷之祖先，祖先未应，次求法助，未验，必获罪于天命失于星数矣，必当以善功解之。岂不开春秋宋景公焚惑守心度主宋国矢，子韦曰：、祸当君可移于臣，公曰：相所以治国家也，曰：可移于百姓，曰：百姓死,寡人将谁君?曰：可移于岁，曰：岁若饥，人饥必死。子韦曰：君有至德之言，三天必三赏君矣。是夕焚惑乃退三舍。信乎人之有文患，可不以善功解谢之?人能兴一念之善，行一善行，则感鬼神动天地矣。人有文于星数，当求瞧谢，自认本命所属星君，解让文祉，更能三省其身，思悠悔过，至心归身归神归命，恳告斗宫，则可以文患消除，延生益算矣。此乃解谢归真之门路，若不以良医药饵治病为功，又不以告斗祀先为忱者，则失将重矣，病将危矣，死将至矣。
致使魂神被系，祸患来缠，或重病不痊，或邪妖起害，连年困笃，屡岁迍遭，冢讼征呼，先亡复连，或上天谴责，或下鬼诉诬。若有此危厄，如何救解?急须投告北斗，醮谢真君,及转真经，认本命真君，方获安泰，以致康荣。更有深妙，不可尽述。
凡愚之辈，迷谬之人，贪欲是务，惟利是图，蠹公营私，损人益己，信巫关切以祷祭淫祀，啖官吏以吞并善良，恣惨酷以拷捶奴婢，逞颜色以嫉妬糟糠，不有天地，岂惧神明。如此不能觉悟，沉沦又作诸孽，转生迷谬，至于恶积祸盈，时移事退，病患来侵，妖邪踵至，人欲既尽，天理昭回，自于心上幻出许多危厄也。太上慈悲，大开解谢之门，直指归真之路，若能悔愆首过，不蹈前非，投词具奏，醮谢真君，礼认本命,又能修真向道，即康荣也，更有深妙不可尽迷者，大上略示下文北斗真形名号灵符也。
如是真君名号，不可得间，凡有见闻，能持念者，皆道心深重，宿有善缘，得闻持诵，其功德力莫可称量。
切谓今年所食之菜，乃去年所种之苗，今得遇经之庆幸，乃宿生奉斗之善因。凡人得生圣世，见闻妙经，持念名号，朝礼真形，其功德不可思议，果报亦不可思议也。
若正信男女，值此真经，智慧性圆，道心开发，出群迷径，入希夷门，归奉真宗，达生荣界。
人禀忠正诚信之资，则具智慧圆明之性，正则出群迷之径，信可入希夷之门，了悟真宗，开弘大道，岂不超达于长生之荣界也哉。
于三元八节,本命生辰，北斗下日，严置坛场，转经斋醮，依仪行道，其福无边，世世生生，不违真性，不入邪见。
三元者，乃三官主录百司、上诣天阙进呈世人罪福之辰也。八节者，即立春、春分、立夏、夏至、立秋、秋分、立冬、冬至，此八日也，乃五帝下降录人罪恶之辰也。生年为本命，生日为生辰，身中万神聚会之日，北斗下日者，昔汉明帝遇七真曰：吾居七元宫谓之北极，皆有华盖相随，帝居于中，其星皆生七宝，光华灿烂，号为北极帝君，常月初三、二十七日降下人间，受人之醮祭，察人之善恶。此夜可于中庭立几筵，精膳酒脯，求度脱灾厄，延命益算、及治邪考鬼灭精之法。当此夜欲卧时，先存华盖九星在头，左北斗，右北斗，上北斗，下北斗,三台覆其中，于卧室东面，存二十八宿真官，如婴儿之状，着锦裙紫纱帔，执青筒，口吐玉光之气，入我口中，皆为真气，匣满身中，得此道后，乃为降灵之师，万鬼自怖也。奉道之士，得闻真君名号，能持念者，即能于降监之辰，严置坛场，转经斋醮也。世世生生者，即宿有善缘，道心深重，今又能依仪行道，其功德力莫可量也。不违真性，归奉真宗，不入邪见，即出群迷之径也，此太上慈悲，谆切至再，垂教世人，奉斗朝真，返邪归正，离俗升真之道也。
诵经之人，当诵七元真君所属尊号,善功圆满，亦降吉祥。
学道之士，设醮朝真，诵经持号，修习既久，念念不忘，常虽坚持不退，与斗真不相远离，自然感格，锡之福寿而降吉祥也。
庶民於三元、八节、本命生辰、北斗下降日、转诵经典、依仪行道、其福无边、世世生生、不违真性、不入邪见。
注：三元即上元【阴历正月十五日元宵节、天官赐福】、中元【阴历七月十五日中元节、地官赦罪】下元【阴历十月十五日下元节、水官解厄】。八节即立春、春分、立夏、夏至、立秋、秋分、立冬、冬至也。本命生辰即出生当年之天干地支。如民国八十一（西元1992）年、天干地支为壬申年即是。北斗下降日即阴历每月初三、初七、日。或每月初一、初八、十四、十五、十八、二十三、二十四、二十八、二十九、三十日。小月二十七日皆吉。